Madrid

**Madrid** jè 'a capitale d'a Spagne, e capeluèche d'a omonime provinge. Le abitande sonde chiamate madrilene (*madrileños* jndr'ô spagnole). 

Jè pure 'u comune cchiù populose d'u Paise, 'u terzo de l'Aunione europee, dope Londre e Berline.

Se iacchie jndre l'altipiane d'a Meseta, jè une de le capitale cchiù ierte d'Europe, truvannose a 667 metre de altitudine (sule Andorra la Vella, capitale d'Andorra se iacchie cchiù ierte, a 1.070 m d'altitudine).

## Populazzione

'A populazzione de Madrid have subbite 'nu granne aumende da quanne 'a cetate jè devendate capitale d'a Spagne. Quiste aumende jè state particolarmende segnefecative durande 'u XX sèchele, causate d'a granna quantità de immigrate, sie naziunale ca estere, ca se sonde spannute jndr'à cetate. 

A partire da le anne settande, 'a cetate de Madrid have iniziate a perde populazzione, 'nu fatte ca s'è 'nvertite a l'inizie d'u XXI sèchele grazzie a 'u forte aumende de l'immigraziune. Seconne l'Istitute de statisteche spagnole jndr'ô 2004 Madrid tèneve 3.099.834 crestiáne, cu 'nu aumende de 161.111 aunità respette a l'urteme censimende naziunale ca have pigghiate luèche jndr'ô 2001.
Ce se conzidere l'aree metropolitane 'a populazzione arrive a 5.603.285 crestiáne.

### Divisione amministrative

Madrid jè scucchiáte amministrativamende jndre 21 distrette, ca a lòre vote sonde scucchiáte jndre barrios: 

# **Centro**: Palacio, Embajadores, Cortes, Justicia, Universidad, Sol.
# **Arganzuela**: Imperial, Acacias, Chopera, Legazpi, Delicias, Moguer, Atocha.
# **Retiro**: Pacífico, Adelfas, La Estrella, Ibiza, Los Jerónimos, Niño Jesús.
# **Salamanca**: Recoletos, Goya, Fuente del Berro, Guindalera, Lista, Castellana.
# **Chamartín**: El Viso, Prosperidad, Ciudad Jardín, Hispanoamérica, Nueva España, Pza. Castilla. 
# **Tetuán**: Bellas Vistas, Cuatro Caminos, Castillejos, Almenara, Valdeacederas, Berruguete.
# **Chamberí**: Gaztambide, Arapiles, Trafalgar, Almagro, Vallehermoso, Ríos Rosas. 
# **[[Fuencarral]]-El Pardo**: El Pardo, Fuentelarreina, Peñagrande, Barrio del Pilar, La Paz, Valverde, Mirasierra, El Goloso.
# **Moncloa-Aravaca**: Casa de Campo, Argüelles, Ciudad Universitaria, Valdezarza, Valdemarín, El Plantío, Aravaca.
# **Latina**: Los Cármenes, Puerta del Angel, Lucero, Aluche, Las Águilas, Campamento, Cuatro Vientos.
# **[[Carabanchel]]**: Comillas, Opañel, San Isidro, Vista Alegre, Puerta Bonita, Buenavista, Abrantes. 
# **Usera**: Orcasitas, Orcasur, San Fermín, Almendrales, Moscardó, Zofio, Pradolongo.
# **Puente de Vallecas**: Entrevías, San Diego, Palomeras Bajas, Palomeras Sureste, Portazgo, Numancia.
# **[[Moratalaz]]**: Pavones, Horcajo, Marroquina, Media Legua, Fontarrón, Vinateros.
# **Ciudad Lineal**: Ventas, Pueblo Nuevo, Quintana, La Concepción, San Pascual, San Juan Bautista, Colina, Atalaya, Costillares. 
# **[[Hortaleza]]**: Palomas, Valdefuentes, Canillas, Pinar del Rey, Apostol Santiago, Piovera.
# **Villaverde**: San Andrés, San Cristobal, Butarque, Los Rosales, Los Ángeles
# **Villa de Vallecas**: Casco Histórico de Vallecas, Santa Eugenia
# **Vicálvaro**: Casco Histórico de Vicálvaro, Ambroz
# **San Blas**: Simancas, Hellín, Amposta, Arcos, Rosas, Rejas, Canillejas,
# **Barajas**: Alameda de Osuna, Aeropuerto, Casco Histórico de Barajas, Timón, Corralejos

## Madrid Capitale

'A capitalità, cu le soje evidende assette spaziale, funziunale e fisionomeche, costituisce l'elemende differenziande de Madrid ce se fàce 'nu rapporte cu 'u reste de le cetate spagnole, stù fatte, pè condre, tremènde 'a cetate ad otre capitale europee cumme Parigge, Londre o Vienne. Jè evidende ca 'a strutture stesse d'a cetate ed 'a soje conversione jndre 'na granna metropole jè 'n mode assolute aunite a l'istituzionalità d'a capitale, inoltre, 'a soje aree metropolitane, le conferisce 'nu carattere distindive, ca 'a fàce devendà deverse da otre granne cetate non capitale.
Fine ad 'u 2006, comungue, 'a specialità de Madrid capitale, non g'ere recanosciute pè quanne reguarde le aspette logisteche e urbanisteche. Da quèdde anne, attraverse 'a diffusione d'a "Ley de Capitalidad y Régimen Especial de Madrid", 'a capitalità de Madrid jè recanosciute ufficialmende da ô state spagnole.

## Clime

'U clime de Madrid jè de tipe mediterranee continendale e jè 'nfluenzate assaje da le condizione urbane. Le inverne sonde piuttoste frische, cu temberature spesse cchiù vasce de le 4-5°, e cu gelate frequende e nevicate occasionale. Le estate sonde assaje calde cu temberature medie ca superane le 24° a luglie ed agoste, cu massime ca spesse pòtene arrevà fine a 35°.

## Economije

Hagghie canosciute 'nu granne sveluppe economeche da quanne fù scelte accume capitale d'u regne, ad 'a funziune amministrative ca svolse da quèdde periode, accenduate da 'u carattere cendraliste d'u guverne de le Borbone, se aunì 'nu granne sveluppe 'ndustriale a partì d'a metà d'u XX sèchele, specialmende jndre le settore chìmeche e metallurgeche e otre settore cunnesse cu le conzume urbane de tecnologgie avanzate, cumme 'a meccaneche de precisione, l'elettroneche ed 'a chìmeche farmaceuteche.

Jndre le urteme anne a le tradiziunale attività amministrative e finanziarie se sonde aunite otre attività legate ad 'u turisme, ad 'a culture e ad 'u divertimende, 'u punde cchiù ierte de stù prucesse s'è avute cu 'a nomine de Madrid cumme capitale europee d'a culture.

## 'A Reggione de Madrid
Pè quidde ca pòte reguardà quèste reggione, Madrid jè capeluèche de une de le 17 reggione autonome (*comunidades autonómas* jndr'ô spagnole) d'a Spagne.
Se iacchie ad 'u cendre d'a Penisole ibereche, otre luèche 'mbortande sonde Alcalá de Henares, San Lorenzo de El Escorial, e Aranjuez. 
'A reggione se spanne pè 'nu territorie de 8.028 km² e tène 5.527.152 crestiáne (censimende d'u 2003).

## Luèche de 'nderesse
'Mbrà le luèche ca s'onne da visità se recordane, 'u *[[Musee d'u Prado de Madrid|Musee d'u Prado]]*, 'u *[[Musee Thyssen-Bornemisza de Madrid|Musee Thyssen-Bornemisza]]*, 'u *[[Musee Nacional Cendre de Arte Reina Sofía de Madrid|Cendre de arte d'a reggine Sofía]]* (addò se iacchie 'u famuse *[[Guernica (Picasso)|Guernica]]* de Pablo Picasso), 'u *Palacio Real*, 'a *Puerta del Sol* jndre cui se iacchie 'a placche d'u chilometre zere (ausate pè 'u calcule de le distanze jndr'ô State spagnole) e jndre cui le madrilene se reauniscone ogne fine de l'anne pè aspettà 'u nuève anne mangianne 'nu chicche de uve pè ogne de le dodèce rendocche d'a menzanotte, 'a vicine "Plaza Mayor" (jndre cui totte le week-end se iacche 'u mercatine numismateche e, jndr'ô periode natalizie, quidde de le presèpe), 'u *Parche d'u Retiro*, e jndre vicinanze 'u *monastere e 'u palazze d'u Escorial*, *Santa Cruz d'a [[Valle de los Caídos]]* e le cetate de Toledo, Segovia, Ávila e Aranjuez. Da segnalà, specialmende a le turiste tagliàne, 'a piccele chièse dedicate a san Nècole de Bari, jndr'à zone de Plaza Mayor.

 
'U nuclee urbane origgenarie ca se iacchie a le 'nderne de le mure andiche non g'aví subite cangiaminde segnefecative fine ad 'a metà d'u 800, timbe jndre 'u quale se squasciarene case e cunvende pè crià nuève strade e chiazze.
Jndr'ô inizie d'u 1900 'a cetate tenève comungue angore pè 'na bbuène parte l'aspette d'a vècchie cetate.

Jndre le prime 30 anne d'u XX sèchele 'a populazziune quase devende 'u doppie sfiuranne 'u miglione de crestiáne.
'U spanneminde d'a cetate fàce sì ca fòssere scaffàte alcune pajèsere ca se iacchievane luènghe le vie de comunecazziúne prengepale, fine a quèdde momènde scucchiàte d'a capitale: verse sud *Carabanchel*, verse nord *Chamartin*, verse Valencia *Vallecas*, verse Zaragoza *Vicalvaro* e *Canillas*, e verse Burgos *Fuencarral*.

Nuève pajèsere cumme *Ventas*, *Tetuan* o 'u *Carmen* cògghierene 'u cete proletarie proveniende d'a cambagne, mendre jndre le quartiere ottenute jndre 'u cendre cu le allargamende e le demolizzione se 'nstallave 'a borghesie.

Jndr'ô stesse periode de timbe se aprì 'a *Gran Via* cu l'obbiettive de decongestionà 'u cendre storèche e jndr'ô 1919 se inaugurò 'a metropolitane.

'A uerre civile hagghie recate assaje danne ad 'a cetate, specialmende jndr'à zone de nord-est, successivamende 'a cetate jè devendate ulteriormende cchiù granne cògghienne otre municipie, passanne da le 66 km² a le 607 km² attuale.

Jndr'ô 1963 'u piane regolatore metropolitane diéde inizie a ll'opere de decendramènde, crijanne nuève municipie metropolitane cumme Alcorcón, Alcobendas, Coslada, Getafe, Leganés, San Sebastián de los Reyes e San Fernando de Henares.

'Nu nuève chiane regolatore jndr'ô 1985 hagghie condinuate jndre ll'opere de decendramènde propùnenne pure 'u recupere d'u fiume ca attraverse 'a cetate, 'u Manzanarre.

Jndre le urteme anne 'a populazziune jè 'n avvascemènde a cause specialmende de ll'aumende de le prezze de le càse.

Madrid jè servite da l'aeroporte 'ndernaziunale de Barajas e, pure ce tène 'na populazziune de cirche 3 miglione de crestiáne, tène une de le cchiù sviluppate rezze de metropolitane d'u munne, cu dodèce linee.

## Turisme a Madrid

### Luèche da vedè
* 'A *[[Puerta d'u Sol]]*
* 'U *[[Parque d'u Buen Retiro]]*
* 'A *[[Plaza de Oriente]]*
* 'A *[[Plaza Mayor (Madrid)|Plaza Mayor y Arco de Cuchilleros]]*
* 'A *[[Plaza de España]]*
* 'A *[[Plaza de Colón]]*
* 'U *[[Paseo d'u Prado]]*
* 'A *[[Plaza de Santa Ana]]*
* L*[[AZCA]]*

### Edifice e monumende

* 'U Palazze Reale de Madrid (*Palacio Real de Madrid*)
* 'U *[[Templo de Debod]]*
* 'A Cattedrale de l'Almudena
* *[[San Francisco el Grande]]*
* *[[San Jerónimo el Real]]*
* 'A *[[fuente de Cibeles]]*
* 'A *[[Fùndane de Nettune (Madrid)|fuente de Neptuno]]*
* 'A *[[Puerta de Alcalá]]*
* 'A *[[Puèrte de Toledo|Puerta de Toledo]]*
* 'A *[[Fábrica de Tabacos]]*
* 'U Palazze de *[[El Pardo]]*
* 'U *[[Tiatre Real]]*
* 'U *[[Banghe de España]]*
* 'U Ponde de Toledo
* 'U Ponde de Segovia
* L'arene de Las Ventas

Ce stonne assaje palazze e grattacièle d'u XX sèchele, specialmende jndr'ô distrette finanziarie:
* *[[Torrespaña]]*
* 'A *[[Torre de Madrid]]*
* L*[[edifice España]]*
* Las Torres Blancas
* 'A Torre Picasso
* Le Torre *[[Puerta de Europa]]*
* 'A *[[Torre Windsor]]* (Distrutte da 'nu incendie 'u 12 febbrare 2005 e demolite)
* 'A Torre d'u Banghe de Bilbao

### Musee e gallerie
* 'U *[[Musee d'u Prado]]*
* 'U *[[Musee Thyssen-Bornemisza de Madrid|Musee Thyssen-Bornemisza]]*
* 'U *[[Musee Nacional Centro de Arte Reina Sofía di Madrid|Musee Nacional Centro de Arte Reina Sofía]]* (addò jè esposte l'opere *[[Guernica (Picasso)|Guernica]]* de Pablo Picasso)
* 'U *[[Musee Arqueológico Nacional de España]]*
* 'U *[[Monastere de las Descalzas Reales]]*
* 'U *[[Monastere de la Encarnación]]*
* 'U *[[Musee de Ciencias Naturales]]*
* 'U *[[Musee Nacional d'u Ferrocarril]]*
* 'U *[[Musee Municipal de Madrid|Museo Municipal]]*

### Zone commerciale
A cause de le numerose luèche de 'nderesse storèche, totte 'a cetate offre 'nu numere 'nfinite de possibilità commerciale. Nonostande quiste stonne zone assaje speciale, reservate a marche assaje famuse cumme le vie **Preciados/Carmen** e **Serrano/Goya**.

### Parche e sciardine

* Le sciardine d'u Cambe de'u More, ca se iacchiene rrète 'u Palazze Riale
* 'U *[[Palacio de Cristal de la Arganzuela]]*
* 'U *[[Parche d'u Retire|Parque del Retiro]]* jndre stù parche se iacchie 'u Bosche de le scumbarse
* 'A *[[Càse de Campo]]*
* 'U *[[Parque del Oeste]]* jndre stù parche se iacchie 'u Tembie de Debod
* 'U *[[Parque del Capricho]]*
* 'U *[[Real Jardín Botánico de Madrid]]*
* 'U *[[Parque Juan Carlos I]]*
* 'A *[[Dehesa de la Villa]]*

### Otre puèste de 'nderesse
Otre luèche de 'nderesse sonde:
* 'U quartiere de Chueca, cu 'na 'mbortande comunità gay.
* Le numerose locale addò jè possibbele ballà 'u flamenco.
* 'U Parque del Buen Retiro addò ogne dumèneche, a le pide d'u monumènde a Alfonso XII de Spagne, avviene 'nu ingondre 'mbrà decine de percussioniste madrilene e afro-americane e gruppe de sciucoglière.

## Vite notturne

Madrid jè particolarmende canosciute pè 'a vite notturne soje, o *[[movida madrileña]]* (pè 'a quale s'aví adoperate assaje 'u defunde *alcalde* Galván), e pè le soje discoteche, ca sonde comparesciute da totte le parte dope 'a muèrte de Francisco Franco. Fine jndre epoche recende, non g'ere 'nu fatte strane assaje pè le *madrileños* ballà totta 'a notte, fare 'a colaziune cu *chocolate y [[churro]]s*, turnà a casa, farse 'na docce e scè ad 'u fatije.

Le zone cchiù vitale d'a cetate notturne sonde sicuramende quèdde cendrale, 'ndorne ad 'a "Puerta del Sol", chiazze "Santa Ana" e "Calle del Arenal" jndre cui stonne 'nu munne de discoteche 'mbrà cui 'u famuse "Joy Eslava" e 'u "Palacio de Gaviria". Me 'u tembie d'u divertimende pè eccellenze jè 'u "Kapital", discotèche a sette chiane ca se iacchie 'nzigne ad 'a staziune de atocha, nocanosciute non sule pè le ttrè differende piste da balle, 'nu chiane karaoke e deverse bar, me pure pè le fandasteche sciuèche de luce ed effette speciale ca accumbagnane 'a musèche. Otra canosciute discotèche jè 'u "Pachà" jndre Calle de Barcelò.

Otre luèche de 'nderessesonde 'u quartiere *[[Malasaña]]*, cu 'nu pubblèche alternative de uagnune, 'u quartiere *[[Lavapiés]]*, 'na zona multietneche.

Pè finì otre zona de movida notturne jè 'u quartiere de *Chueca*, quartiere ad 'a mode, cu 'nu munne de locale, ristorande e discotèche gay. 'A popolazziune lgtb se jè 'nsediate aqquà picche anne fa e hagghie trasfurmate 'u quartiere da 'na zone degradate a 'na zone ad 'a mode. Le madrilene dìcene ca le residende onne de gran lunghe preferite le piume a le siringhe (tener pluma jndr'ô spagnole segnefeche esse effeminate). Sonde state remodernate 'nu munne de edifice co 'nu conseguende aumende de le prezze. Inoltre, pure grazzie a le recende polìteche d'u guverne Zapatero, accume l'allargamende d'u matrimonie pure a coppie formate da partner d'u stesse sesse, Madrid se sta trasformanne jndre 'nu vere luèche de attrazione pè gay, lesbiche e trangender de totte l'Europe. Non ge sonde picche le Tagliàne ca la scelgone cumme residenze proprie pè quiste motive.

## Trasporte

'A cetate tène une de le metropolitane cchiù granne e spannute d'u munne. Ôsce a die 'a Metropolitane de Madrid (*Metro de Madrid*) jè 'a seconne rezze metropolitane de l'Europe occidentale e 'a seste a 'u munne cu ben 12 linee deverse.

Ce stè 'na rezze de autobus urbane, gestite da l'''Empresa Municipal de Transportes'', cu cchiù de 1900 veicole jndr'ô másce 2005. 

Assaje madrilene d'a periferie ausane le servizie ferroviarie de superficie e le autobus pè scè jndr'à cetate e potè accussì ausà 'a metropolitane.

'A combagnie pubbleche de trasporte ferroviarie (*Renfe*) fatije jndre quase totte le linee de trene spagnole. Le staziune cchiù 'mbortande de Madrid sonde 'a Staziune de Atocha ed 'a Staziune de Chamartín. Jè 'n pruggette pè quèste decade (2001-2010) 'u spannamènde de le linee d'a ierte velocità (AVE, *Alta Velocidad Española*) cu l'obbiettive de diminuì a 'nu massime de 4 ore 'u timbe necessarie pè potè scè a Madrid da le otre cchiù 'mbortande cetate d'a Spagne.

Pe finì, l'Aeropuerte 'ndernaziunale de Madrid-Barajas, jè 'a puèrte aeropuertuale cchiù 'mbortande de totte 'a Spagne. L'aeropuerte cu 'u cchiù granne numere de vole derette pè l'Americhe Latine, hagghie tremènde fine ad 'u 2006 granne fatije de quagghiamende pè 'a realizzazione d'u Terminal T-4, 'nu vere e proprie aeropuerte a sé stande chiamate T-4 pè condinuità cu le 3 terminale de l'aeropuerte ca se iacchieve prime.
Da 'u Masce 2007 pure 'u spannamènde T4 de l'aeropuerte de Madrid jè cullegate ad 'a cetate grazzie ad 'a fermate T4 d'a linee 8 d'u Metromadrid.

L'aeropuerte jè state luèche de 'nu disastre aeree 'u 20 aguste 2008, jndre cui 'nu aeree d'a Spanair, ca avéve da scè a le Isole Canarie, hagghie pigghiate fuèche jndr'à fase d'u decolle, provocanne 'a muèrte de cirche 150 crestiáne a borde.

## Educazione e culture

'A Comunità autonome de Madrid jè sede de sèje università pubbleche. De quèste, quàtte onne facoltà jndr'à ll'aree metropolitane d'a cetate:

* Università Complutense de Madrid (cu sede jndr'à Cetate universitarie de Madrid).
* Università Autonome de Madrid ('u campus soje se iacchie a Cantoblanco).
* Universidad Politécnica de Madrid (cu sede jndr'à Cetate universitarie de Madrid e otre facoltà jndr'ô Campus Sur a Vallecas e jndr'ô campus de Montegancedo 'mbrà Boadilla del Monte e Pozuelo de Alarcon).
* Universidad Rey Juan Carlos (ca svolge 'a cchù granna parte de le soje attività a Móstoles, Alcorcón e Fuenlabrada).

A Madrid ce stonne pure 'nu munne de musee me le cchiù famuse e canosciute jndre totte 'u munne sonde:
* Museo d'u Prado
* Museo Nacional Centro de Arte Reina Sofía
* Museo Thyssen-Bornemisza (Fundación Colección Thyssen-Bornemisza)

Otre luèche 'mbortande sonde: 
* 'U CSIC *Consejo Superior de Investigaciones Científicas* - Conziglie Superiore de 'Nvestigaziune Sciendifiche.
* 'A *Biblioteca Nacional de España*.
* Le deverse Accademie naziunale (*Academias nacionales*) ca stonne jndr'à cetate.

## Sport
'U sport cchiù pratecate e seguite a Madrid, accussì cumme jndr'ô reste d'a Spagne, jè 'u calce. Le dò squadre cchiù 'mbortande d'a cetate sonde 'u Real Madrid e l'Atlético de Madrid; squadre canosciute de mene sonde 'u Rayo Vallecano ed 'u Getafe.

Jndr'à staggione calcisteche 2007-2008 'u Real Madrid e l'Atlético de Madrid sonde le dò squadre madrilene d'a Prime Divisione d'u Cambionate de calce spagnole (*liga*). Jndr'à Seconne Divisione B sciuèche 'nvece 'u Real Madrid Castilla.

Assaje canosciute jè pure 'a pallacanestre. Le dò squadre cchiù rappresendative d'a cettate , totte e dò jndr'à liga ACB, sonde 'u Real Madrid e l'Estudiantes. 

'U Gire de Spagne de ciclisme (*Vuelta Ciclista a España*) quase sembre termine a Madrid, sie piccè jè 'a capitale, sie pè tradiziune.

Jndr'à atleteche, 'a combetiziune cchiù 'mbortande jè chiamate *[[San Silvestre Vallecana]]*, 'na maratone ca se celebbre ogne 31 de decemmre. 

### Candedature olimpeche
Madrid jè state candedate pè organizzà le sciuèche olimbeche d'a XXX Olimbiade de l'Ere Moderne jndr'ô 2012. Quèste candidature fù promosse da 'u sinnache José María Álvarez del Manzano e se jè sveluppate grazzie ad 'u soje successore, Alberto Ruiz Gallardón.

'U Comitate Olimbeche 'Ndernazionale, 'u 18 másce 2004, hagghie seleziunate jndr'à cetate svizzere de Losanna le cinghe cetate candidate ufficialmende a l'organizzaziune de le Sciuèche Olimbeche d'u 2012 (oltre Madrid pure Mosca, Londra, Parigge e New York). 'U 6 luglie d'u 2005, 'u Comitate Olimbeche 'Ndernazionale hagghie scelte 'na vote pè totte 'a cetate organizzatrice, e le sciuèche sonde state lassate organizzà da Londra. Madrid se jè classefecate terze.

'A capitale hagghe cchiù nnande pruvate n'otra vote de tendà 'na nuève candidature pè 'u 2016: me pure stà vote jè trasute jndr'à short list ('nzieme a Chicago, Tokyo, Rio de Janeiro) e jè finite seconne rrete ad 'a megalopole brasiliane.

Non ge se sacce se ce sarà 'na nuève candidature de Madrid pè 'u 2020.

## Personalità legate a Madrid
### Scienziate
* Maslama e Madrid (Maslama al-Majriti, matemateche e astronome)
* Juan Caramuel Lobkowitz (matemateche)
* Andrés Manuel del Río (chìmeche)
* Francisco J. Ayala (biologhe)
* Ignacio Bolívar y Urrutia (naturaliste)
* Gregorio Marañón (medice)
* Mariano Barbacid (biochìmeche)
* Eduardo Hernández-Pacheco (sciografe e storeche)
* Manuel Tuñón de Lara (storeche)
* Ramón Tamames (economiste)

### Scretture
* Francisco de Quevedo
* Pedro Calderón de la Barca
* Nicolás Fernández de Moratín
* Leandro Fernández de Moratín
* Mariano José de Larra
* Ramón de Mesonero Romanos
* Enrique Jardiel Poncela
* Ramón Gómez de la Serna
* Francisco Umbral
* Félix Lope de Vega

### Felosofe
* José Ortega y Gasset
* Xavier Zubiri

### Polìteche
* Antonio Pérez
* Julián Besteiro
* José Antonio Primo de Rivera
* Agustín Muñoz-Grandes
* Raimundo Fernandez-Cuesta
* Carlos Arias Navarro
* Leopoldo Calvo-Sotelo Bustelo
* Enrique Tierno Galván
* Francisco Fernandez Ordóñez
* Javier Solana
* Jaime Lissavetzky
* Alberto Ruiz Gallardón
* Cristina Narbona
* José María Aznar

### Museciste
* Paloma Berganza
* Rodolfo Halffter
* Ernesto Halffter
* Cristóbal Halffter
* Salvador Bacarisse
* Julio Iglesias
* Alejandro Sanz
* Ana Belén
* Plácido Domingo
* Mecano (Nacho Cano, José María Cano e Ana Torroja)
* Cecilia
* Rocío Dúrcal
* Marta Sánchez
* Dionisio Aguado
* Ska-p

### Sportive
* Eduardo Chozas (ciclisme)
* Manuel Santana (tennis)
* Emilio Sánchez Vicario (tennis)
* Fernando Verdasco (tennis)
* Carlos Sainz (automobilisme)
* Emilio Butragueño (calce)
* Raúl González (calce)
* Fernando Martín (pallacanestre)
* Francisco Fernández Ochoa (sci)
* Blanca Fernández Ochoa (sci)
* Luis Aragonés (calce)
* Fernando Torres (calce)
* Iker Casillas (calce)
* Rafael Benitez (calce)
* Wally Szczerbiak (pallacanestre)

### Artiste
* Juan Carreño de Miranda (Pitture)
* Alonso Carbonel (Scultore e Architette)
* Bartolomeo Carducci (Pitture)
* Giambattista Tiepolo morì a Madrid

### Releggiose
* Isidoro l'Agricoltore, lavoratore sande

## Gastronomie
Le piatte cchiù famuse d'a cucine madrileña sonde le seguende:

* Cocido madrileño
* Callos a la madrileña
* Sopa de ajo
* Rosquillas tontas y listas
* Casquería
* Huesos de santo
* Torrijas madrileñas

## Feste locale
* 15 másce, *feste de [[Sant'Isidoro]] (San Isidro)*. Patrune de Madrid.
* 9 novemmre, *feste d'a [[Vergine d'a Almudena]]*. Patrune de Madrid.

## Gemellagge
Madrid jè gemellate cu:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (Accorde 'ndernaziunale, non g'ète 'nu gemellagge)
* 
* 
* 
* 
* 
* 

## Gallerie fotografeche


File:Basílica Pontificia de San Miguel (Madrid) 01.jpg|Basileche de San Michele.
File:Iglesia Parroquial de Santa Bárbara (Madrid) 01.jpg|Convende de le Salesas Reales.
File:Catedral de la Almudena from Casa de Campo.jpg|Cattedrale de Almudena.
File:Museo del Prado-front.JPG|Facciate prengepale d'u Musee d'u Prado.
File:Basílica de San Francisco el Grande (Madrid) 05.jpg|San Francisco el Grande Basilica, Madrid.
File:Casa de la Villa (Madrid) 02.jpg|Case d'a Villa.
File:Plaza de Oriente (Madrid) 11.jpg|Statue de le Monarche jndre 'a Plaza de Oriente.
File:Puerta de Alcalá 2.jpg|Puèrte de Alcalá.
File:Palacio de El Pardo fachada lateral.jpg|Palazze Reale de El Pardo.
File:Casa Gallardo (Madrid) 01.jpg|Case Gallardo.
File:Iglesia de San Ginés (Madrid) 02.jpg|Chiese de San Ginés.
File:Iglesia de San Jerónimo el Real (Madrid) 03.jpg|San Jerónimo el Real.
File:Iglesia de las Calatravas (Madrid) 03.jpg|Chiese de Las Calatravas.
File:Ministerio del Aire (Madrid) 02.jpg|Quartiere generale de l'Ejército del Aire.
File:Ministerio de Agricultura (Madrid) 02.jpg|Viste d'u quartiere generale d'u Ministere Spagnole d'a Agricolture, d'a Pesche e d'u Mangiare.
File:Hospital de Maudes (Madrid) 01.jpg|Ospedale de Maudes.
File:Iglesia de San Manuel y San Benito (Madrid) 07.jpg|Chese de San Manuel y San Benito.
File:Convento de las Salesas Reales (Madrid) 01.jpg|Chiese collegate de Santa Bárbara.
File:Arco de la Victoria (Madrid) 02.jpg|Arco de la Victoria.
File:Madrid-Miguel de Cervantes monument.jpg|Plaza de España.


## Note


## Vôsce cullegate
* Attendàte de l'11 màrze 2004 a Madrid

## Otre pruggette

## Collegamende sus a indernette
*            esMADRID.com, Portale ufficiale d'u Consiglie de Madrid
*  Site ufficiale de l'aeropuerte de Madrid Barajas
* Foto de Madrid
* 'U site ufficiale d'u Turisme e Commerce a Madrid
* Viste de Madrid da 'u WikiSatellite a WikiMapia
* Storie de Madrid
* Sveluppe e storie d'a cetate de Madrid
* , 1996, estratte 'u 7 Scennare 2006
* " En algunos barrios de Madrid el 40% de la poblacion ya son inmigrantes " estratte 'u 7 Scennare 2006
* 'Na guide sus 'a storie naturale de Madrid
* 'Nderviste cu Juan Navarro Baldeweg a reguarde d'u Canal Theater de Madrid
* 'Nderviste cu l'artiste madrilene  Pablo Valbuena